સેબીના જણાવ્યા અનુસાર નોન એગ્રિકલ્ચર કોમોડિટીની ડેઇલી પ્રાઇસ લિમિટ એટલે કે ડીપીએલ નવ ટકા રહેશે. આથી બિનકૃષિ ચીજવસ્તુઓના ભાવમાં નવ ટકાથી વધારો કે ઘટાડો થઇ શકશે નહીં અને તેથી ભાવમાં જે મોટા પાયે ઉતાર-ચડાવ આવતા હોય છે તેના પર નિયંત્રણ આવશે, તેમાં સ્ટીલ માટે છ ટકા અને ગોલ્ડ માટે નવ ટકા લિમિટ મુકરર કરવામાં આવી છે. અત્રે ઉલ્લેખનીય છે કે ગઇ સાલ સપ્ટેમ્બરમાં ફોરવર્ડ માર્કેટ કમિશનના સેબીમાં મર્જર બાદ હવે સેબી કોમોડિટી માર્કેટનું નિયમન કરી રહી છે. સ્ટીલની બાબતમાં સેબીએ સ્પષ્ટતા કરી છે કે જો ભાવમાં ચાર ટકાનો ચડાવ-ઉતાર આવશે તો ડીપીએલ તેમાં બે ટકાની વધુ છૂટછાટ આપી શકશે. ડીપીએલ આ છૂટછાટ માત્ર ૧૫ મિનિટની સમયમર્યાદામાં જ આપશે.